2011. AASTA ÜLDEELARVEPARANDUSEELARVE PROJEKT NR 5 KULUDE EELARVESTUS JAGUDE KAUPAIX jagu – Euroopa AndmekaitseinspektorX jagu – Euroopa välisteenistus /* KOM/2011/0374 lõplik */





2011. AASTA ÜLDEELARVE PARANDUSEELARVE PROJEKT NR 5 KULUDE EELARVESTUS JAGUDE KAUPA IX jagu – Euroopa Andmekaitseinspektor X jagu – Euroopa välisteenistus Võttes arvesse: – Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, – nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, [1] eriti selle artiklit 37, – Euroopa Liidu 15. detsembril 2010 vastuvõetud 2011. aasta üldeelarvet[2], – 6. aprillil 2011 vastuvõetud paranduseelarve projekti nr 1/2011, – 25. märtsil 2011 vastuvõetud paranduseelarve projekti nr 2/2011[3], – 15. aprillil 2011 vastuvõetud paranduseelarve projekti nr 3/2011[4], – 17. juunil 2011 vastuvõetud paranduseelarve projekti nr 4/2011[5], esitab Euroopa Komisjon eelarvepädevatele institutsioonidele 2011. aasta eelarve paranduseelarve projekti nr 5. TULUDE JA KULUDE EELARVESTUSE MUUDATUSED EELARVEJAGUDE KAUPA Tulude ja kulude eelarvestuse muudatused eelarvejagude kaupa on kättesaadavad Eur-Lexis (http://eur-lex.europa.eu/budget/www/index-et.htm). Teadmiseks on lisatud nende muudatuste ingliskeelne versioon, mis moodustab eelarve lisa. 1. Sissejuhatus 2011. aasta paranduseelarve projektis (PEP) nr 5 käsitletakse järgnevat: ¾ Euroopa andmekaitseinspektori töökohtade loetelu muutmine, ilma et sellega kaasneks täiendavate eelarvevahendite taotlemist. ¾ Euroopa välisteenistuse töökohtade loetelu muutmine, ilma et sellega kaasneks täiendavate eelarvevahendite taotlemist. 2. Euroopa andmekaitseinspektor Vaba juhtivtöötaja ametikoha täitmiseks korraldatud personalikonkursi järel nimetas Euroopa andmekaitseinspektor 16. märtsil 2011 ametisse Euroopa andmekaitseinspektori sekretariaadi uue direktori. Personalieeskirjade XIII lisa artikli 5 lõike 5 kohaselt tuleks uus direktor edutada järgmisele, kõrgemale astmele, kuna 30. aprilli 2004. aasta seisuga oli ta ametnik astmel A3. Sel põhjusel kujutab uue direktori ametissenimetamine Euroopa andmekaitseinspektori jaoks endast erakorralist asjaolu: personalieeskirjade XIII lisa artikli 5 lõige 5 on kohaldatav, kuid praeguse seisuga heaks kiidetud ametikohtade loetelu ei luba seda seadusest tulenevat kohustust täita. Personalieeskirjade täitmiseks muudetakse käesoleva paranduseelarvega AD14 astme alaline ametikoht AD15 astme alaliseks ametikohaks, ilma et sellega kaasneks täiendavate eelarvevahendite taotlemist. Ametikohtade muudetud loetelu on esitatud eelarve lisas. 3. Euroopa välisteenistus 3.1 Sissejuhatus Praegu kehtiv Euroopa välisteenistuse ametikohtade loetelu koostati 2010. aastal. Sel ajal ei olnud teada mitut parameetrit, mis määravad iga astme täidetud ametikohtade ja seega ka vabade ametikohtade arvu. ¾ Komisjonist ja nõukogust tegelikult üleviidud töötajate arvu on mõjutanud individuaalsed valikud, mille tõttu mõned ametnikud jäid oma päritoluinstitutsiooni või naasid sinna peagi pärast nende üleviimist. Ja vastupidi, pärast Euroopa välisteenistuse loomist on sellega vabatahtlikult liitunud mitu ametnikku. ¾ Uute töötajate astmeid ei olnud võimalik prognoosida. Liikmesriikidest pärit kandidaatidele pakutakse ametikohti fikseeritud astmel ja ELi ametnikele astmel AD 5–AD 14. Seetõttu saab uue töötaja tegelik aste teatavaks alles personalikonkursi lõppedes. Selline ebakindlus on Euroopa välisteenistuse omapära: üheski teises institutsioonis ei ole toimunud töötajate liikumist teistesse institutsioonidesse ja liikmesriikidesse ning teistest institutsioonidest ja liikmesriikidest nii suures mahus ametikohtade loetelust nii lühikese aja jooksul. 3.2 Värbamine liikmesriikidest ja ametikohtade muutmise vajadus Saadud kogemuse põhjal tuleks Euroopa välisteenistuse ametikohtade loetelu mõneti muuta. Esiteks tuleks ajutised ametikohad muuta alalisteks ametikohtadeks, et soodustada värbamist liikmesriikidest, saavutamaks nõukogu otsuses[6] sätestatud eesmärk, mille kohaselt täiskoosseisuni jõudmisel peaksid liikmesriikidest pärit töötajad (kes värvatakse Euroopa välisteenistuse alaliste ametikohtade ajutiseks täitmiseks ELi muu personali teenistustingimuste artikli 2 punkti e kohaselt) moodustama vähemalt ühe kolmandiku Euroopa välisteenistuse AD-tasandi töötajate koguarvust. Lisaks on võimalik taas hinnata vajadusi, võttes arvesse 2011. aasta mai keskel tegelikult täidetud ametikohti, lõppetapis olevaid värbamisi, eelkõige 2011. aastal delegatsioonidesse eraldatud 80 uue ametikoha osas, võimalikke täiendavaid värbamisi 2011. aastal, eelkõige roteerumise kontekstis ning 2011. aastaks prognoositavaid pensionile minekuid. 3.3 Edutamine Personalieeskirjadega (artikliga 6) nähakse ette, et teatav osa ametikohtadest tuleb jätta vabaks edutamise eesmärgil. Need mahud on sätestatud personalieeskirjade I-B lisas. 2011. aastal edutatakse komisjonist ja nõukogust üleviidud Euroopa välisteenistuse töötajaid vastavalt nende päritoluinstitutsioonis kehtivatele eeskirjadele ja menetlustele. Seega peab Euroopa välisteenistuse ametikohtade loetelus olema piisav arv vabu ametikohti, et ta saaks täita edutamisega seonduvaid õiguslikke kohustusi. 3.4 Kokkuvõte Käesoleva paranduseelarve projektiga seonduva ametikohtade muutmise netokulu piirduks ligikaudu 1,4 miljoni euroga aastas, arvestades ka seda, et Euroopa välisteenistus loobub seonduvate kulude minimeerimiseks kuuest AD 15 ja kolmest AD 16 ametikohast. Kuna muutmine mõjutab aga vaid osa 2011. aastast, ei taotleta käesolevaks aastaks täiendavaid assigneeringuid. 2012. aasta eelarveprojekti juures võetakse muudetud ametikohtade loetelu juba arvesse. Ametikohtade muudetud loetelu on esitatud eelarve lisas. [1] EÜT L 248, 16.9.2002, lk 1. [2] ELT L 68, 15.3.2011, lk 1. [3] KOM(2011) 154 (lõplik). [4] KOM(2011) 219 (lõplik). [5] KOM(2011) 375 (lõplik). [6] 2010/427/EL